Frankryk-aanval: Meer oor verdagte bekend; veiligheidsvlak verhoog | Maroela Media
Die 21-jarige Brahim Aouissaoui, wat glo 'n vrou onthoof en nog twee mense vermoor het tydens 'n vermoedelike terreuraanval by 'n kerk in die Franse stad Nice, is in 'n kritieke toestand in 'n hospitaal.
Die Tunisiese migrant het verlede maand in Europa aangekom in die Italiaanse eiland Lampedusa, waar vlugtelinge uit Noord-Afrika voet aan wal sit.
Jean-Francois Ricard, teenterrorisme-vervolger in Frankryk, het gesê die verdagte het Donderdagoggend per trein in Nice aangekom voor hy na die kerk is waar hy die 55-jarige koster vermoor en 'n 60-jarige vrou onthoof het.
Hy het ook 'n 44-jarige vrou verskeie kere met 'n mes gesteek. Sy kon vlug en het alarm gemaak by 'n nabygeleë kafee voor sy aan haar wonde beswyk het. Die polisie het met hul aankoms op die toneel die aanvaller geskiet en gewond.
"Ons het 'n Koran, twee selfone en 'n mes van 30 cm lank in die verdagte se besit gevind. Daar was ook 'n sak met nog twee messe in wat nie in die aanval gebruik is nie."
Pres. Emmanuel Macron. Foto: REUTERS/Eric Gaillard/Pool
Pres. Emmanuel Macron het gesê Frankryk sal nog duisende soldate ontplooi om plekke soos kerke en skole te beskerm.
Macron het buite die kerk met verslaggewers gepraat en gesê Frankryk is aangeval "oor ons waardes, ons gevoel vir vryheid, vir die vermoë om vryheid van geloof te hê".
Frankryk se eerste minister, Jean Castex, het die land op die hoogste veiligheidgereedheidsvlak geplaas ná die aanval. In Parys het wetgewers in die Nasionale Vergadering 'n minuut van stilte gehou.
Pres. Donald Trump het sy meegevoel met die mense van Frankryk betuig. "Amerika staan saam met ons oudste bondgenoot in hierdie stryd. Hierdie radikale Islamitiese terreuraanvalle moet onmiddellik stopgesit word. Geen land, Frankryk of andersins, kan dit langer verdra nie."
Brittanje, Nederland, Italië, Spanje, Saoedi-Arabië en Turkye het die aanval ook ten sterkste veroordeel.
Die aanval volg minder as twee weke nadat 'n Franse onderwyser deur 'n 18-jarige man onthoof is in 'n aanval in 'n voorstad van Parys.
Donderdag se aanval volg te midde van toenemende woede van die Moslem-gemeenskap oor Frankryk se verdediging van die reg om die spotprente oor die profeet Mohammed te publiseer. Talle optogte is in verskeie lande met 'n Moslemmeerderheid hieroor gehou.
Frankryk, met die grootste Moslemgemeenskap in Europa, het die afgelope paar jaar deurgeloop onder Islamitiese militante aanvalle, waaronder bomaanvalle en 'n skietery in 2015 in Parys waarin 130 mense dood is en 'n aanval in 2016 in Nice waartydens 'n vragmotor in 'n skare ingeploeg het en 86 mense dood is.
Nogal n vlugteling, waarvoor het hy gevlug? Sluit julle grense, en beskerm julle heritage. Hulle hoofdoel is om Europa na Moslem te draai, en dan n 100 jaar later te beweer hulle was voor die Europeers daar. Christene gaan toenemend vervolg word.
Hulle het 'n groot probleem. Daar is meer moslems in Frankryk as wat daar blankes in Suid Afrika is.
Dit kan nie meer gekeer word nie.
As Frankryk werklik godsdiensvryheid predik behoort hulle nie die bespotting van enige geloof toe te laat nie. As iemand 'n bespotting van Christus maak gaan dit my ernstig ontstel. Omdat ek 'n Christen is sal ek nie iemand se kop gaan afsny nie maar dit sal gewis woede by my opwek. Die Franse weet mos daardie mense is radikaal en daar sal gevolge wees.
Frankyk moet ophou om vlugtelinge toe te laat. En as daar vryheid van spraak in hul land is, en jou geloof word aangetas, gaan elders anders! Nederland laat glad nie vlugetlinge toe nie, mens sukkel jou dood om net 'n studie visum te kry. Daardie mense moet opstaan teen die radikale leiers in hul eie land, en ophou om te vlug na beter heenkome, net om daar te gaan verwoesting saai omdat hulle nie hou van wat hulle hoor nie. Daardie land neem hulle in, sonder vrae, en dan is hulle nogsteeds nie gelukkig nie. Stuur hulle terug na waar… Lees meer »
Frankryk is in sy maai! Ons aanskou nou die stadige, pynigende verandering na 'n Moslem meerderheid.